Kunstiloengute sari Hopneri majas "VEIN JA LEIB"
2026-03-25 18:00 - 20:00 (Europe/Tallinn) | Hopneri maja, Raekoja plats 18, Tallinn, Eesti
Armulaud ja pidusöögid kunstis.
Kunstiajaloos näeme, kuidas erinevad eluvaldkonnad omandavad suurema tähenduse ning pääsevad argipäevast „kõrgesse kunsti“. Toidu kujutamisel kunstis on väga pikk ja põnev ajalugu. Vein ja leib kui armulaua ehk euharistia sümbolid jõuavad kunsti juba varakristluse ajal, omandades hilisematel perioodidel üha keerulisemaid vorme ja tähenduste sügavusi.
Teisalt aga jõuab kujutavasse kunsti ka inimeste igapäevane toit, mida algul kujutatakse poolvargsi ajalooliste või piiblistseene kujutavatel maalidel ning 17. sajandiks omandavad need täieõigusliku kunstižanri staatuse. Vaatleme natüürmortide erinevat käsitlemist ja tähendusi Flaami, Hollandi, Itaalia ja Hispaania kunstis.
Lektor Aleksandra Murre
Loeng on koos veini degusteerimisega.

Osta pilet

Terve kunstiloengute sarja saad osta SIIT.

Loengusari ÜHE MAJA LUGU Kolm venda, Lai 38
2026-03-26 18:00 - 19:30 | Kolm venda, Lai 38, Lai 38, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Tallinna vanalinna südames, Laia tänava kruntidel 38 ja 40, asub ajalooline hoonete ansambel, mida tuntakse “Kolme vennana” – üks silmapaistvamaid hiliskeskaegseid elamugruppe linnas. Kuigi sajandite jooksul on hooneid kohandatud vastavalt uutele vajadustele, on nende ajalooline iseloom säilinud. Eriti hästi on ajahambale vastu pidanud Lai 40 majad, kus võib lisaks algupärasele fassaadile leida ka 15. sajandist pärinevaid detaile. Tegu on klassikalise hilisgooti elamuarhitektuuri näitena. Saame piiluda hoonekompleksi, kus restaureerimine on pooleli kuid hetkel pausil.
Lisaväärtust annab hoonete põnev ajalugu – siin on elanud ka kuulsa maalikunstniku Michel Sittowi isa, meister Claes van der Sittow.
Kutsume teid selle maja ajalooga tutvuma.

Osta pilet

UKULELE ANSAMBEL
2026-03-30 18:00 - 19:45, 2026-04-13 18:00 - 19:45, 2026-04-27 18:00 - 19:45, 2026-05-11 18:00 - 19:45 | Hopneri maja, Raekoja plats 18, Tallinn, Eesti
Hopneri Maja ukulele ansambel alustab koos mängimist 2. märtsil 2026. Ansamblit juhib muusikaõpetaja Mai Kaur, kes on Hopneri Majas ukulele kursuseid juhendanud aastast 2020. Algajaist on kuue aastaga saanud edasijõudjad ja ansambliga alustamiseks ongi nüüd paras aeg.
Mai Kaur omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 5 aastat.
Proovid toimuvad üle nädala esmaspäeviti 2., 16. märtsil, 6., 20. aprillil ja 4., 18. mail kell 18.00. Ansambliga saab liituda jooksvalt, saates eelnevalt kiri aadressile katrin.tuuksam@tallinnlv.ee
Ansambli kuutasu on 30€, maksmine toimub arve alusel.

Tallinna Tantsuklubi Hopneri majas
2026-04-01 19:00 - 22:30, 2026-04-15 19:00 - 22:30, 2026-04-29 19:00 - 22:30, 2026-05-13 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika. Tantsime Eestist pärit ja siinmail tuntuks saanud seltskonnatants, alati elava pillimuusika järgi. Tantsusammud saad peo käigus teiste järgi ise selgeks.

Tallinna tantsuklubi on 34 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses Diele saalis. Kohtutakse kaks korda kuus kolmapäeviti, et tantsulustida.

Tantsuklubi eestvedajad on Leanne Barbo ja Jaan Sarv.

Palume kaasa võtta vahetusjalanõud ja veepudel/joogitops. Võib tuua nii soolaseid kui magusaid suupisteid ühisele lauale.

Piletid (10€/7€) müügil Fientas ja kohapeal. Pillimängijatele tasuta.

Osta pilet

Evelina Vedomi kunstiloengute sari Hopneri Majas. Loeng ''René Lalique'i maagiline maailm''
2026-04-02 18:00 - 20:00 | Hopneri maja, Raekoja plats 18, Tallinn, Eesti
Kunstiajaloolase Evelina Vedomi venekeelne loeng „René Lalique´i maagiline maailm“
Silmapaistva prantsuse juveliiri ja klaasikunsti meistri René Lalique’i loomingus võidutsevad neli teemat: naised, loomad, elu ja iha. Olles tõusnud üheks stiilide Art Nouveau ja Art Deco juhtivaks meistriks, tegi Lalique ehtekunstis revolutsiooni, hakates kulla ja teemantide kõrval kasutama selliseid „väärituid“ materjale nagu sarv, email, klaas ja poolvääriskivid. Kui Lalique pöördus klaasi poole, sai temast tõeline „valguse alkeemik“. Tema klaas pole pelgalt läbipaistev mass, vaid elav substants: ta lõi vaase, kujukesi, parfüümipudeleid ja isegi autode embleeme.
René Lalique’i tööd on looduse tardunud muusika, mis on pandud klaasi, väärismaterjalide ja valguse keelde; need on müstilised aknad maailma, kus piir reaalsuse ja ulmade vahel tuhmub. Kunstiajaloolane Evelina Vedom viib meid sellesse maagilisse maailma ning seejärel naudime peeneid Prantsuse veine, mille on valinud ja mida esitleb tuntud Tallinna sommeljee Juri Brattšik.
Evelina Vedom on kunstiajaloolane ja Eesti Kunstimuuseumi kirjastuse tõlkija. Paljud tunnevad teda kui Keila-Joa lossi saalis toimunud ajalooliste kostüümide näituste korraldajat ja kuraatorit ning portselanikogujat ning tema ekskursioonid ja loengud on alati väga populaarsed.

UKULELE KURSUS ALGAJATELE
2026-04-06 18:00 - 19:30 | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates jaanuarist alustab Hopneri majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
E. 26. jaan. kell 18.00
E. 09. veebr. kell 18.00
E. 23. veebr. kell 18.00
E. 09. märts kell 18.00
E. 23. märts kell 18.00
E. 06. apr. kell 18.00
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Kursusel õpime:
Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika
Ukulele õppe eesmärk:
Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada
Kursuse lõpetaja oskab ja suudab saata lihtsamaid laule õpitud akordidel,
mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur, kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

Vladimir Baciu näitus „Maastikumaal“
2026-04-07 - 2026-08-30
Vladimir Baciu on tuntud suurepärase ja julge koloristina. Koloriit ongi Baciu maalidel kõige tähtsam motiivide ja emotsioonide kandja. Üldpilt on kirju, meeleolukas ja särav. Vladimir Baciu viljeleb žanri, mis nõuab kunstnikult erakordselt teravat silma, emotsionaalset tundlikkust ja suurt virtuoossust. Maalimine otse looduses või linnatänaval nõuab kunstnikult kiiret reaktsiooni ja suurt üldistusvõimet: valgused muutuvad imekähku ning lõuendit tuleb katta hoogsalt. Vladimir Baciu saab selle kõigega meisterlikult hakkama – väljendusrikkad toonid ja ladus pintslitöö loovad tundeküllase värvidemängu ja julgeid kontraste. Baciut võiks pidada isegi eesti ainsaks kaasaja impressionistiks, kes maalib natuurist otsides valgust ja päikest nii maal kui linnas, kaasas lõuend ja õlivärvid, saatjaks kirg ja lõunamaine temperament. Nii sünnivad meeleolukad maastikud, lillemaalid, aia- ja pargivaated täis päikest ja värsket õhku.
Vladimir Baciu, maalikunstnik ja pedagoog, sündis 1965.a Moldaavias. Lõpetas 1984.a Kishinjovi Repini nimelise kunstikooli. Elab ja töötab Eestis alates 1985 aastast. Eesti Kunstnike Liidu liige. Üle 30 personaalnäituse on korraldanud Eestis, Venemaal, Prantsusmaal (Tallinn, Narva, Pariis, Grenoble, Moskva). On osa võtnud rohkem kui 40 ühisnäitusest Eestis, Prantsusmaal, Moldovas, Venemaal. Baciu teoseid leidub galeriides ja erakogudes üle maailma (Eestis, Venemaal, Soomes, Rootsis, Taanis, Saksamaal, Prantsusmaal, Iisraelis, USA-s, Mehhikos, Argentiinas, Śveitsis, Itaalias, Belgias, Hispaanias, Ukrainas.
Vladimir Baciu töödega on võimalik tutvuda ajavahemikul 07.04.-30.08.2026 Hopneri maja kontsertsaalis.
Näitus on avatud sündmuste ajal või kokkuleppel Hopneri majaga.

SEENIORIDE ÜLIKOOL eestikeelne grupp
2026-04-08 12:00 - 13:00, 2026-04-22 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu
Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 645 5321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL venekeelne grupp
2026-04-08 15:00 - 16:00, 2026-04-22 15:00 - 16:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 6455 321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

Kontsert KEVAD KÄES
2026-04-09 19:00 - 20:30 | Hopneri maja, Raekoja plats 18, Tallinn, Eesti
Kevad on jälle käes ja laulurõõm aina paisub. Kutsume kõiki Hopneri majja, kus 9. aprillil kell 19 laulavad koos segakoor RIOLA ning naiskoor ILO ilusat eesti koorimuusikat. Kuulda saab Tormise, Uusbergi, Kaasiku, Amori, Tuule, Oja, ja teiste heliloojate laule. Rõõmsa kohtumiseni!
Juhatavad Ene Uibo, Anu Liho, Anneli Surva ja Irene Schifrin
Sissepääs TASUTA!

M&K Duo Kontsert
2026-04-18 18:00 - 19:00 | Hopneri maja, Raekoja plats 18, Tallinn, Eesti
Saksofonist Marina-Štšigorets-Sokolova ja akordionist Jekaterina Semenova kutsuvad kuulajaid kirglikule tangoõhtule, kus muusika jutustab lugusid armastusest, igatsusest ja tulisest rütmist.
2023. aastal loodud duo “M&K Duo“ saksofonist Marina-Štšigorets-Sokolovaga esineb edukalt erinevatel lavadel ja üritustel.
2024. aastal astus duo üles Rahvusvahelisel Akordionipäeval 6. mail. Duo osales Eesti Akordionistide Liidu 35. Juubelikontserdil, mis toimus Eesti Muusika- ja Teatriakadeemia kontserdisaalis. Detsembris 2025 esitles duo end Harju maakonna ballil Estonia teatris.
Kontserdil kõlavad tangod erinevatest ajastutest – traditsioonilisest ja nostalgilisest kõlamaailmast kuni modernse ja kirgliku väljenduseni. Kavas on muusikaline rännak läbi tango ajaloo ning ajatud meloodiad, mis on vallutanud publiku südameid üle maailma.
Õhtu kulminatsiooniks on eesti helilooja teose esiettekanne trio koosseisus – saksofon, akordion ja tšello. See eriline kooslus loob värske ja mitmekihilise kõlapildi, kus kohtuvad traditsioon ja tänapäev.
M&K Duo on esinenud mitmetel mainekatel lavadel, sealhulgas Eesti Muusika- ja Teatriakadeemia kontserdisaalis ning Estonia teater.
See on õhtu neile, kes armastavad kammermuusikat ja tangot – ja neile, kes soovivad seda uuesti avastada.

Osta pilet

KEVAD JA ARMASTUS•laulud & romansid
2026-04-19 18:00 - 19:00 | Hopneri maja, Raekoja plats 18, Tallinn, Eesti
✨Kontserdil kõlavad väljapaistvate heliloojate tuntud ja armastatud armastuslaulud ja -romansid itaalia, saksa, prantsuse, eesti, vene ja armeenia keeles.
🎁Iga piletiga on kaasas kingitus ja tutvustav brošüür.
Armastuse jõud on inspireerinud suuri heliloojaid kõikjal maailmas looma meistriteoseid: eri maades ja rahvaste seas on sündinud imetlusväärseid armastuslaule ja romansse. Meie kevadisel kontserdil esitame kuulajatele rõõmuga paljusid neist kaunitest teostest.
Kontserdil esinevad artistid:

Maria Leppoja (sopran)
Zhenya Hovsepyan (metsosopran)
Stanislav Šeljahhovski (bass)
Jaanika Rand-Sirp (klaver)

Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kõlav kaunis muusika loovad unustamatu õhtu!

Osta pilet

Loengusari ÜHE MAJA LUGU Linnaarhiiv, Tolli 6
2026-04-21 18:00 - 19:30 | Linnaarhiiv, Tolli 6, Tallinn
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Tolli 6 on Tallinna vanalinnas asuv keskaegne paekivist elamu-ait, mis pärineb tõenäoliselt 14. sajandi teisest poolest. Hoone on säilitanud ajastule iseloomuliku diele-dörnse ruumijaotuse, peegeldades hästi keskaegset elu- ja töökorraldust.
Alates 1989. aastast tegutseb hoones Tallinna Linnaarhiiv, kus lisaks väärtuslikele ja haruldastele arhivaalidele saab tutvuda ka püsinäituse ja varakambriga. Eriti tähelepanuväärne on pööningukorrusel asuv kaubatõsteratas – haruldane ja hästi säilinud keskaegne tõstemehhanism, mis on nüüd külastajatele paremini eksponeeritud ja ohutult ligipääsetav.
Tolli 6 pakub ainulaadset võimalust heita pilk Tallinna ajaloolisse ehituspärandisse ja kaupmeeste tegevusse, aidates mõista linna arengut ning argielu varasematel sajanditel.
Kutsume teid selle maja ajalooga tutvuma.

Osta pilet

Kunstiloengute sari Hopneri majas "MAASTIKUMAAL- KAS LIHTNE LOODUSPILT"
2026-04-23 18:00 - 20:00 | Hopneri maja, Raekoja plats 18, Tallinn, Eesti
Maastikmaali arengust 17. sajandist kuni impressionismini.
Loodus pakub tröösti kurbadel hetkedel, annab jõudu, tekitab vaimustust ja joovastust! Ka kunstis on üks populaarsemaid žanre just maastikumaal. Miks just nii ja kuidas tekkis maastikumaal – sellest räägime selle hooaja viimases loengus.
Vaatame erinevaid lähenemisi looduse kujutamisele – illusionistlikult täpsest jäädvustusest kuni emotsionaalse maasikuni, mis kujutab mitte niivõrd välist maailma, kui kunstniku enda hingeseisundit.
Erilise tähelepanu pöörame maastikumaali rollile rahvusliku eneseteadvuse ja oma maa väärtustamise kujundamisel 18. sajandi lõpust kuni 20. sajandi alguseni.
Lektor Aleksandra Murre
Loeng on koos veini degusteerimisega.

Osta pilet

Terve kunstiloengute sarja saad osta SIIT.

Evelina Vedomi kunstiloengute sari Hopneri Majas. Loeng ''Naised kunstis. Itaalia stiili ikoonid: Artemisia Gentileschist Luisa Casatini''
2026-04-24 18:00 - 20:00 | Hopneri maja, Raekoja plats 18, Tallinn, Eesti
Kunstiajaloolase Evelina Vedomi venekeelne loeng «Naised kunstis. Itaalia stiili ikoonid: Artemisia Gentileschist Luisa Casatini»
Artemisia Gentileschi, Angelica Kauffman, markiis Luisa Casati ja Lina Cavalieri – oma loengul räägib Evelina Vedom meile, kes need naised olid ja mis neid ühendab.
Artemisia Gentileschist sai esimene naine, kes võeti vastu Firenze Joonistuskunstide Akadeemiasse ja kes tõestas sellega, et naise vaimul võib olla Caesari vägi. Angelica Kauffmanist, kes oli küll tegelikult päritolult šveitslanna, sai üks neist vähestest naisakadeemikutest, kes muutis maalikunsti kaanoneid ning leidis Roomas tõelise kuulsuse. «Angelica stiili» kopeeriti portselanil, mööblil ja interjöörides üle Euroopa. Markiis Luisa Casati oli Itaalia aristokraatia liige, Veneetsia karnevalide hing ning kunstide metseen ja oma visuaalsete etenduste produtsent. Ta ehitas oma elu teadlikult «elavaks meistriteoseks», muutudes oma aja modernistlike kunstnike seas populaarseimaks modelliks. Lina Cavalieri oli fenomenaalse töövõimega, ooperikarjääri teinud naine, kes muutis oma loomupärased anded kõrgkunsti tööriistaks ning sai hiljem Rooma ilu sümboliks ja terve tööstusharu näoks reklaampostkaartidest disainer Piero Fornasetti kuulsa seeriani.
Vaatamata erinevatele ajastutele ja erinevale professionaalsele taustale ühendavad need naised sügavaid semantilisi ja kultuurilisi paralleele: nad on ületanud lihtsalt kauni naise staatuse, saades lääne kunsti ajaloos fundamentaalseteks arhetüüpideks.
24. aprillil räägime neist kuulsatest naistest, aga naudime ka Itaalia kvaliteetveini, mille valib ja mida esitleb tuntud Tallinna sommeljee Juri Brattšik.
Evelina Vedom on kunstiajaloolane ja Eesti Kunstimuuseumi kirjastuse tõlkija. Paljud tunnevad teda kui Keila-Joa lossi saalis toimunud ajalooliste kostüümide näituste korraldajat ja kuraatorit ning portselanikogujat ning tema ekskursioonid ja loengud on alati väga populaarsed.

Segakoor Raudami kevadkontsert
2026-04-24 19:00 - 20:30 | Hopneri maja, Raekoja plats 18, Tallinn, Eesti
Kontsert on pühendatud segakoor Raudami kauaaegse dirigendi Ahti Raiase 90. sünniaastapäevale. Esitusele tulevad Ahti Raiase seatud segakoorilaulud ja talle südamelähedased kooriteosed, pakkudes kuulajatele äratundmishetki ja luues rõõmsa kevadise meeleolu.
Dirigeerib Kristi Karro, klaveril saadab Pille Piir ning oboel loovad meeleolu Marta Karjane ja Ada-Umi Osvet.
Oled oodatud veetma kevadõhtut koorimuusikaga!
Kontsert on tasuta!

Naiskoor Ilo 80. sünnipäeva kontsert
2026-04-25 17:00 - 18:30 | Hopneri maja, Raekoja plats 18, Tallinn, Eesti
Naiskoor Ilo tähistab oma 80.sünnipäeva kontserdiga “Ajavoogude sees”.
Olete kõik oodatud Hopneri majja.
Sissepääs prii.

Tallinna Huvikeskuse "Kullo" kooristuudio "Raduga" kammernaiskoori 30. juubelikontsert.
2026-04-26 15:00 - 16:00 | Hopneri maja, Raekoja plats 18, Tallinn, Eesti
Dirigendid: Galina Morozova-Iljenko ja Elina Matveeva
Klaveril: Olga Stalmakova
Kaastegev
M&K Duo: Marina Štšigorets-Sokolova (saksofon) ja Jekaterina Semenova (akordion)
Ksenia Vaher (viiul), Robert Puhtla (viiul), Liise Vuks (käsitrumm)

Osta pilet

Autorilaulud Lauri Saatpalu, Peeter Rebane ja Luisa Lõhmus
2026-04-30 19:00 - 20:30 | Hopneri maja, Raekoja plats 18, Tallinn, Eesti
Me ei esine esimest korda koos ning kinnitame, et kõikidel meie poolt esitamisele tulevatel lugudel on autorid. Kes ei tea Luisat, see ei tea. Luisa on 17 aastat klaverit õppinud ning erinevate klaverikontsertide ja orkestritega ratsutanud läbi Eesti, muusik ja näitleja, kes mänginud VATis, Kuressaare Teatris, Elektronis, Endlas,Von Fockis seriaalis ja paljudes muudes olukordades, jätkates sooritust. Peeter Rebane on pärit Kalamaja suurest perest ja Lauri Saatpalu on diplomeeritud telefonijaama montöör. Meil on laval koos tore ja seda tunneb saali ära!

Helisev vaikus - Vaimulik muusika ida traditsioonist
2026-05-08 19:00 - 20:00 | Hopneri maja, Raekoja plats 18, Tallinn, Eesti
Vokaalansambel Rejoice esitab kava, millega suundub rahvusvahelisele konkursile Poolassee on ainus võimalus seda Tallinnas enne lavale minekut kuulda.
Eelmisel aastal pälvis ansambel Hajnówka festivalil kõrge tunnustuse. Sel hooajal on valminud uus kava — nõudlikum, täpsem ja terviklikum.
See muusika kõlab ilma saateta ja ilma väliste efektideta. Siin on kuulda, kuidas on kujunenud ida kristliku traditsiooni palvelaulu kõla, varasest kirikulaulust kuni tänapäevani.
Kavas: iidsed laulud ning teosed Arvo Pärdilt, Cyrillus Kreegilt, Igor Stravinskilt ja teistelt heliloojatelt.
See on ainus võimalus kuulda konkursikava elavas esituses: siin, enne rahvusvahelist lava.
Ootame teid kuulama ja meid sel teekonnal toetama.

Osta pilet

Kirtan - teekond armastusse Jai Uttal-iga
2026-05-13 19:00 - 21:00 | Hopneri maja, Raekoja plats 18, Tallinn, Eesti
KIRTAN LOVE EXPERIENCE with JAI UTTAL (SOLO)
On õhtuid, mis jäävad kehasse helisema veel kaua pärast viimast akordi. See on üks neist. Tule kuulama ja kaasa laulma Jai Uttali pühade mantrate kirtani õhtule.
Jai Uttal — Grammy nominendist kirtani artist, multiinstrumentalist ja maailmamuusika teerajaja — toob sinuni südamliku mantrate õhtu, kus laulmine pole esinemine, vaid ühine palve, ja muusikast saab sild sisemise rahu kõrgema vahel.
Jai on olnud bhakti-traditsiooni üks juhtivaid mõjutajaid üle 50 aasta. Tema muusika ühendab India iidse mantramaailma, Ameerika folgi ja roki juured ning ekstaatilise vokaali jõu. Kuid kõige olulisem on ruum, mida ta hoiab: turvaline, soe ja inimlik — selline, kus on lubatud olla päriselt sina ise. Siin võib süda avaneda. Siin võib hääl ärgata.
See pole “lihtsalt kontsert”.
See on teekond südamesse:
me laulame koos, naerame koos, võib-olla liigume läbi liigutuse ja pisarate — ning lõpuks maandume armastuse lihtsasse, kandvasse keskmesse.
✨ Eelnev kogemus pole vajalik. Sa ei pea oskama “hästi laulda”. Piisab, kui tuled nii nagu oled — ja lased helil end kanda.
Tule ja koge, kuidas mantrad loovad ringi, kus:
hääl muutub vabaks
meel rahuneb
süda meenutab, mis on päriselt oluline
Kirtan teekond armastusse Jai Uttaliga — ainulaadne õhtu pühendumuse, muusika ja armastusega.

Osta pilet

Kogupere kontsert-etendus KLAVERILOOMAD. KIRP KUNNARI SÕBRAD JA SEIKLUSED
2026-05-17 12:00 - 13:00 | Hopneri maja, Raekoja plats 18, Tallinn, Eesti
Mõnus hommik muusika, muinasjutu ja elavate joonistustega.
Tule kogu perega vaatemängulisele kontsert-etendusele, kus lahedad klaveriloomad möllavad juttudes ja muusikas ning elustuvad otsepildis suurel ekraanil, täitsa teie silme ees ja kõrvade vahel!

Klaveriloomad panevad elama:
muusika ja jutu autor Katri Rebane, klaver
muusika seadete autor Peeter Rebane, kitarr
illustratsioonide autor Kerstin Hallik, digipliiats
Sobilik vanusele 3 – 103.
NB! Istekohad on saalis tõusuga. Rida 5-6 on poodiumi esimene aste ja rida 7-8 poodiumi teine aste.

Osta pilet
